|  |
| --- |
|  |

На основу члана 19. Закона о јавном информисању и медијима („Сл.гласник РС“, број 83/14, 58/15, 12/16-аутентично тумачење), члана 4. Правилника о суфинансирању пројеката за остваривање јавног интереса у области јавног информисања („Сл. гласник РС“, број 16/16 и 8/2017), члана 9. Правилника о суфинансирању пројеката за остваривање јавног интереса у области јавног информисања општине Ивањица („Сл. лист општине Ивањица“, број 11/2015), Одлуке о буџету општине Ивањица за 2018. годину („Сл. лист општине Ивањица“, број 10/17), **Општинско веће општине Ивањица, дана 11.05. 2018. године**, **д о н о с и**

**О Д Л У К У**

**О РАСПИСИВАЊУ КОНКУРСА ЗА СУФИНАНСИРАЊЕ ПРОЈЕКАТА КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ ЈАВНОГ ИНФОРМИСАЊА НА ТЕРИТОРИЈИ ОПШТИНЕ ИВАЊИЦА ЗА 2018. ГОДИНУ**

**I** **РАСПИСУЈЕ СЕ** конкурс за суфинансирање пројеката којима се остварује јавни интерес у области јавног информисања на територији општине Ивањица за 2018. години, **за производњу медијских садржаја.**

**II** Средства за суфинансирање пројеката којима се остварују јавни интерес у области јавног информисања, обезбеђена су Одлуком о буџету општине Ивањица за 2018. годину („Сл. лист општине Ивањица“, број 10/17), на разделу 4- Општинска управа, програм 1201-развој културе, програмска активност 0004- остваривање и унапређивања јавног интереса у области јавног информисања, економска класификација 454- Субвенције приватним предузећима .

**Укупна средства за пројектно суфинансирање која се расподељују, за производњу медијских садржаја износе** **6.000.000,00** **динара (шест милиона динара) за 2018. годину.**

**Конкурс се расписује за 3.000.000,00 (три милиона динара), а након правдања средстава донеће се Одлука о расписивању Другог јавног конкурса за расподелу преосталог износа средстава.**

**III** Након објављивања ове Одлуке расписаће се јавни позив за учешће на конкурсу и биће именована Конкурсна комисија за спровођење поступка.

**IV** Одлуку објавити на ВЕБ-сајту општине Ивањица и „Службеном листу општине Ивањица“.

**-ОПШТИНСКО ВЕЋЕ -**

**01 Број: 642-3/2018**

**ПРЕДСЕДНИК ОПШТИНЕ**

Зоран Лазовић

На основу члана 28. Закона о комуналним делатностима ("Службени гласник РС" бр. 88/2011 и 104/2016), члана 14. став 3. Одлуке о јавним паркиралиштима (,,Службени лист општине Ивањица'' бр.9/2012 и 10/2014), и члана 35. став 1. тачка 17. Статута Јавног комуналног предузећа ''Ивањица'' Ивањица, Надзорни одбор предузећа, на V седници одржаној дана 30.01.2018.године, донео је следећу:

**О Д Л У К У**

**о утврђивању ценовника паркирања**

I Овом одлуком утврђују се цене паркирања моторних возила на јавним паркиралиштима којима управља Јавно комунално предузеће ''Комунално'' Ивањица, на подручју Ивањице.

II У ценe паркирања урачунат je порез на додату вредност.

III Цене паркирања моторних возила (путничких аутомобила) утврђују се у следећим износима:

1. паркирање у трајању од 60 минута (за сваки започети час):

* I зона (црвена) 35,00 динара
* II зона (плава) 25,00 динара

1. повлашћена месечна паркинг карта за станаре:

* I зона (црвена) 500,00 динара
* II зона (плава) 350,00 динара

1. повлашћена годишња паркинг карта за станаре:

* I зона (црвена) 6.000,00 динара
* II зона (плава) 4.200,00 динара

1. повлашћена месечна паркинг карта за предузетнике и правна лица:

* I зона (црвена) 1.700,00 динара
* II зона (плава) 1.200,00 динара

1. повлашћена годишња паркинг карта за предузетнике и правна лица:

* I зона (црвена) 20.400,00 динара
* II зона (плава) 14.400,00 динара

1. повлашћена месечна паркинг карта за запослене у установама образовања и васпитања:

-важи само у I зони (црвеној) 1.100,00 динара

1. повлашћена годишња паркинг карта за запослене у установама образовања и васпитања:

-важи само у I зони (црвеној) 13.200,00 динара

1. повлашћена месечна паркинг карта за запослене у Полицијској станици у Ивањици:

-важи само у II зони (плавој) 700,00 динара

1. повлашћена годишња паркинг карта за запослене у Полицијској станици у Ивањици:

-важи само у II зони (плавој) 8.400,00 динара

1. месечна карта за паркирање - физичка лица:

* важи у свим зонама 2.500,00 динара

1. месечна карта за паркирање - правна лица:

* важи у свим зонама 3.500,00 динара

1. месечна резервација паркинг места: 10.500,00 динара
2. годишња резервација паркинг места: 126.000,00 динара
3. дневна паркинг карта:

* важи у свим зонама 1.000,00 динара

IV Ова одлука ступа на снагу наредног дана од дана објављивања у Службеном листу општине Ивањица.

V Ступањем на снагу ове Одлуке престаје да важи Одлука о утврђивању ценовника паркирања 05 бр. 305-02/16-03 од 26.12.2016.године.

**ЈКП „Ивањица''**

**05 Бр. 11-02/18, 30.јануара 2018. године**

**Председник Надзорног одбора**

Добривоје Аврамовић

Комисија за предлагање решења о остваривању права на накнаду дела трошкова за вантелесну оплодњу формирана решењем Председника општине Ивањица број 50-2/14-01 на основу члана 5. Одлуке о остваривању права на накнаду трошкова за вантелесну оплодњу („Службени лист општине Ивањица, број 7/2014), на седници општинског већа, одржаној дана 30.03.2018. године, доноси

**П Р А В И Л Н И К**

**О КРИТЕРИЈУМИМА ЗА ОСТВАРИВАЊЕ ПРАВА НА НАКНАДУ ДЕЛА ТРОШКОВА ЗА ВАНТЕЛЕСНУ ОПЛОДЊУ**

Члан 1.

Овим Правилником одређују се критеријуми за остваривање права на накнаду дела трошкова за вантелесну оплодњу које право је утврђено Одлуком о остваривању права на накнаду трошкова за вантелесну оплодњу („Сл. лист општине Ивањица“, број 7/2014), (у даљем тексту Одлука).

Члан 2.

Критеријуми за остваривање права на накнаду дела трошкова за вантелесну оплодњу су:

- да су брачни и ванбрачни парови држављани Републике Србије,

- да имају пребивалиште на територији општине Ивањица, с тим да један од супружника има пребивалиште на територији општине Ивањица најмање 5 (пет) година пре подношења захтева,

- да је супруга до навршених 40 година живота искористила право на два покушаја вантелесне оплодње у складу са актом РЗЗО из обавезног здравственог осигурања,

- да је правоснажним решењем Управе за биомедицину дата сагласност за поступак БПМО (биомедицински потпомогнута оплодња) са донираним репродуктивним ћелијама,

- да је надлежна здравствена установа која ће вршити вантелесну оплодњу издала одговарајућу фактуру или профактуру о трошковима ВТО.

Члан 3.

Захтев за остваривање права накнаде дела трошкова за вантелесну оплодњу подноси се Општинској управи општине Ивањица, Одељењу за привреду и друштвене делатности, служби надлежној за послове друштвене бриге о деци. Уз захтев се прилажу докази који су прописани чланом 3. Одлуке и овим Правилником и то:

- извод из матичне књиге венчаних или изјава оверена са два сведока да пар живи заједно,

- уверење о држављанству,

- уверење о пребивалишту,

- правоснажно решење Управе за биомедицину којим је дата сагласност за поступак БПМО (биомедицински потпомогнута оплодња) са донираним репродуктивним ћелијама,

- фактура или профактура овлашћене здравствене установе о трошковима поступка вантелесне оплодње,

- доказ о два изведена покушаја вантелесне оплодње у складу са актом РЗЗО изобавезног здравственог осигурања за жене које имају до 40 године живота.

Члан 4.

Комисија формирана решењем Председника општине разматра приспеле захтеве и у складу са критеријумима из овог Правилника, доставља мишљење Одељењу за привреду и друштвене делатности општине Ивањица, служби надлежној за послове друштвене бриге о деци у погледу испуњености услова из члана 3. Одлуке.

Члан 5.

Одељење за привреду и друштвене делатности општине Ивањица, служба надлежна за послове друштвене бриге о деци, на основу мишљења Комисије за остваривање права на вантелесну оплодњу доноси решење о остваривању права на накнаду дела трошкова за вантелесну оплодњу, а на основу којег се закључује уговор са корисником средстава.

Опредељени износ средстава у Уговору не може прећи износ од 300.000,00 динара.

Члан 6.

Корисник средстава је дужан да додељена средства искључиво искористи за намену за коју су додељена.

Доказ о наменском трошењу средстава је рачун здравствене установе о спроведеном поступку вантелесне оплодње, који је корисник дужан да достави одељењу за финансије општине Ивањица, одмах након обављеног поступка вантелесне оплодње.

Члан 7.

Овај Правилник објављује се у „Службеном листу општине Ивањица“, а ступа на снагу наредног дана од добијања сагласности Општинског већа.

**01 Број: 06-13/2018**

**ПРЕДСЕДНИК ОПШТИНЕ**

Зоран Лазовић

овић

**С А Д Р Ж А Ј**

1.ОДЛУКА О РАСПИСИВАЊУ КОНКУРСА ЗА СУФИНАНСИРАЊЕ ПРОЈЕКАТА КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ ЈАВНОГ ИНФОРМИСАЊА НА ТЕРИТОРИЈИ ОПШТИНЕ ИВАЊИЦА ЗА 2018. ГОДИНУ ............................................................................................................................................................................стр 1

2.ОДЛУКА О УТВРЂИВАЊУ ЦЕНОВНИКА ПАРКИРАЊА ................................................................................... стр 1

3.ПРАВИЛНИК О КРИТЕРИЈУМИМА ЗА ОСТВАРИВАЊЕ ПРАВА НА НАКНАДУ ДЕЛА ТРОШКОВА ЗА ВАНТЕЛЕСНУ ОПЛОДЊУ ............................................................................................................................................ стр 2

*Издавач:* **ОПШТИНА ИВАЊИЦА Венијамина Маринковића 1, 32250 Ивањица**

*Одговорни уредник:* **Биљана Ранђић, секретар СО-е Ивањица**

*Контакт:* **тел. 032/664-760, 032/664-762; факс. 032/661-821**

*e-maill:* [**soivanjica@sezampro.rs**](mailto:soivanjica@sezampro.rs)

**(ПИБ: 1018886934) (МАТИЧНИ БРОЈ: 07221142) (ТЕКУЋИ РАЧУН: 840-94640-30)**